Drew Hendry

Gwleidydd o'r Alban yw Drew Hendry (Andrew Egan Henderson "Drew" Hendry; (ganwyd 21 Mai 1964)Tystysgrif geni Andrew Egan Henderson Hendry, 21 Mai 1964, Edinburgh District 8207/89 4807 – National Records of Scotland) a etholwyd yn Aelod Seneddol yn Etholiad cyffredinol y Deyrnas Unedig, 2015 dros Inverness, Nairn, Badenoch a Strathspey; mae'r etholaeth yn Ucheldir yr Alban. Mae Drew Hendry yn cynrychioli Plaid Genedlaethol yr Alban yn Nhŷ'r Cyffredin. Ef yw Llefarydd yr SNP dros Drafniaidaeth.

Deffrowyd ef yn wleidyddol gan Refferendwm Annibyniaeth yr Alban yn 1979. Bu'n gweithio yng Nghaeredin hyd at 1999 pan symudodd ef a'i wraig i bentref Tore yn nwyrain Ucheldir yr Alban. Sefydlodd gwmni bychan yn y dref gyfagos yn 1999: teclan ltd, a leolwyd yn Inverness, a oedd yn cynnig gwasanaeth digidol a chyfrifiadurol i werthwyr dros y we.

Bu'n gynghorydd sir ar Gyngor Ucheldir yr Alban ers 2007 ac yn arweinydd y cyngor hwnnw rhwng 2012 a 2015. Bu'n gyfrifol am ddod a lleiafswm cyflog (neu living wage) i'r sir - cyn i hynny ddod yn boblogaidd yn dilyn ymgyrch yr SNP yn Etholiad 2015.

Etholiad 2015
Yn Etholiad Cyffredinol 2015 enillodd Plaid Genedlaethol yr Alban 56 allan o 59 sedd yn yr Alban.Gwefan y BBC; adalwyd 03 Gorffennaf 2015Adroddiad yn y Guardian ar y don o seddi gan yr SNP yn yr Alban Yn yr etholiad hon, derbyniodd Drew Hendry 28838 o bleidleisiau, sef 50.1% o'r holl bleidleisiau a fwriwyd, sef gogwydd o 31.4 ers etholiad 2015 a mwyafrif o 10809 pleidlais.

Gweler hefyd
Alex Salmond
Margo MacDonald
Margaret Ewing
Nicola Sturgeon

Cyfeiriadau

Categori:Aelodau Senedd yr Alban
Categori:Pobl o Gaeredin
Categori:Genedigaethau 1964
Categori:Gwleidyddion Albanaidd yr 21ain ganrif
Categori:Gwleidyddion Plaid Genedlaethol yr Alban